SSI เผยศาลล้มละลายกลางนัดฟังแผนฟื้นฟูกิจการ 9 พ.ย.นี้
SSI เผยศาลล้มละลายกลางนัดฟังแผนฟื้นฟูกิจการวันที่ 9 พ.ย.นี้ 
7 ต.ค. 2559

บริษัท สหวิริยาสตีลอินดัสตรี จำกัด (มหาชน) หรือ SSI ระบุว่า ศาลล้มละลายกลาง กำหนดวันนัดพิจารณาแผนฟื้นฟูกิจการของบริษัทในวันที่ 9 พ.ย.59 โดยหากเจ้าหนี้ประสงค์จะคัดค้านแผนฟื้นฟูกิจการ จะต้องยื่นคำร้องคัดค้านก่อนวันนัดพิจารณาดังกล่าว
ทั้งนี้ สืบเนื่องจากศาลล้มละลายกลาง มีคำสั่งให้บริษัทฟื้นฟูกิจการ และตั้งบริษัทเป็นผู้ทำแผนฟื้นฟูกิจการ เมื่อวันที่ 10 มี.ค.59 นั้นมีความคืบหน้าตามลำดับ โดยเมื่อวันที่ 14 ก.ค.59 บริษัทในฐานะผู้ทำแผนได้ดำเนินการยื่นแผนฟื้นฟูกิจการต่อเจ้าพนักงานพิทักษ์ทรัพย์ และวันที่ 15 ก.ย.59 เจ้าพนักงานพิทักษ์ทรัพย์จัดประชุมเจ้าหนี้เพื่อพิจารณาแผน โดยที่ประชุมเจ้าหนี้มีมติพิเศษยอมรับแผนและแผนที่มีการแก้ไข ตามมาตรา 90/46 (2), 90/48 และมาตรา 6 แห่งพ.ร.บ.ล้มละลาย พ.ศ.2483
นอกจากนี้ที่ประชุมเจ้าหนี้ มีมติตั้งเจ้าหนี้รวม 3 ราย ประกอบด้วย ธ.ไทยพาณิชย์ (SCB), ธ.ทิสโก้ และธ.กรุงไทย (KTB) เป็นกรรมการเจ้าหนี้ ตามมาตรา 90/55 แห่งพ.ร.บ.ล้มละลาย พ.ศ.2483